# Déli mamut

### A Wikipédiából, a szabad lexikonból.

? Déli mamut Státusz: fosszilis
Rendszertan

Ország: | Állatok (Animalia)
Törzs: | Gerinchúrosok (Chordata)
Altörzs: | Gerincesek (Vertebrata)
Osztály: | Emlősök (Mammalia)
Rend: | Ormányosok (Proboscidea)
Család: | Elefántfélék (Elephantidae)
Nem: | Mammuthus
Faj: | M. meridionalis

Tudományos név
Mammuthus meridionalis

A déli mamut (Mammuthus meridionalis, korábbi nevén: Archidiskodon meridionalis) a késő pliocén és a korai pleisztocén során élt a Földközi-tenger térségében, mintegy 3 millió és 750 000 évvel ezelőtt.

A déli mamut a külsejét tekintve a mai afrikai elefántra hasonlított: agyarai enyhén kifelé hajlottak, és mivel ősei Afrikából származtak (a déli mamut volt az első Afrikán kívül megjelent mamutfaj), ezért feltehetően szőrtelenek voltak. A marmagasságuk kb. 4 méter volt, agyaraik hossza pedig 3 méter. Első maradványaikat Olaszországban találták meg.

A déli mamutok a pliocén és a pleisztocén melegebb, az utóbbi korai periódusában éltek, még a jégkorszakok előtt: így feltehetően meleg éghajlatú és buja növényzetű területeket kedvelhették. Ezt megerősíti, hogy zápfogaik koronája a később megjelent mamutokhoz képest alacsonyabb volt, ami arra utal, hogy nedvdús növényekkel táplálkozhattak.

A hűvösebb éghajlathoz és durvább növényzethez alkalmazkodott populációikból fejlődhetett ki minden bizonnyal a sztyeppei mamut a pleisztocén közepe táján (kb. 750 000 évvel ezelőtt). Egyesek szerint a pleisztocén elején (kb. 1,8 millió évvel ezelőtt) néhány populációjuk a Bering-földhídon keresztül Észak-Amerikába vándorolt, ahol kifejlődött belőlük a Mammuthus imperator, majd abból az amerikai mamut. (Bár vannak paleontológusok, akik a két utóbbi fajt nem ismerik el külön fajnak.)

## [szerkesztés] Forrás

- Origin and Evolution of Mammoths
- Mammuthus meridionalis (Southern mammoth)
- Mammoth Family Tree
- Wolly Mammoth (Mammuthus primigenius)
- The Mammoth Story

A lap eredeti címe "http://hu.wikipedia.org../../../d/%C3%A9/l/D%C3%A9li_mamut.html"

Kategóriák: Ormányosok | Ősállatok

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Tiếng Việt